
DISPUTATIO  MEDICA 
inauguralis, 

DE 

DIABETE  MELLITO» 


PEjEPANDA. 


Ex  iis  valetudinis  adversae  generibus,  quae  diu¬ 
tina,  sive  chronica ,  non  derepente  vitae  flammam 
extinguunt,  at  tenta  tabe  hominem  pedetentim 
consumunt,  haud  ullum  pluris  medicorum  scru¬ 
tari  interest,  quam  J Diabetem  mellitum ;  qui  nu¬ 
perorum  ingenia  plurimum  exercuit,  et  magna  ex 
parte  fefellit.  De  hoc  morbo,  summos  medicinae 
honores  ambiturus,  pauca  literis  mandare  statui  ; 


A 


DISPUTATIO  MEDICA 


9 

non  sane  professus  ejus  nodos  me  posse  expedire ; 
sed  quaeque  notatu  dignissima  huc  attinentia  bre¬ 
vi  sermone  editurus. 

Genus  humanum  hoc  malo  nusquam  et  nun¬ 
quam  vacavit :  cum  vero  medici  vetustiores 
quam  paucissima  et  manca  de  eo  scripserint,  ip¬ 
sum  iis  temporibus  rarius,  ideoque  ejus  naturam 
parum  cognitam,  judicare  licet. 

Galenus* *'  hanc  valetudinem  bis  sibi  curare 
contigisse,  tradidit :  aegros  istos  admodum  sitiisse, 
et  crebro  bibisse,  tulit.  Alibi  tamen  notas  pro¬ 
tulit,  unde  Diabeticos  eum  plures  vidisse,  conji¬ 
ciendum.  Veruntamen  naturam  morbi  propositi 
eum  nescivisse  hinc  patet,  quod  notas  duas  in¬ 
signes,  sitim  et  ingentem  esuriem,  pro  causis,  ha¬ 
buisse  videtur. 

Aketjeus f  quoque  hunc  morbum  tetigit; 
leviter  profecto ;  quippe  quem  rariorem  contendit. 
Quantulicunque  vero  sint,  quae  de  eo  edidit,  fateri 
oportet,  Aret^eum  lucidissime  et  verissime  om¬ 
nium,  qui  ante  Willisium  florebant,  Diabe - 


*  Vide  Galen.  de  Locis  affectis,  lib.  vi.  cap.  3. 

*f*  Aret^us  de  Morbis  Chronicis,  lib.  ii.  cap.  9. 

tem  descripsisse :  illud  unicum  admiror,  quod  hic 
naturae  scrutator  acer  de  urinae  sapore  proprio 
tacuit. 

Ea  vox  “  Diabetes”  Graeco  fonte  gaudet,  verbo 
illo  AtuScuvoo  deducta.  Hoc  nomen  antiquis  pla¬ 
cuit,  eo  quod  renes  perquam  laxatos,  ideoque, 
cribri  instar»  humoris  accepti  retinendi  impoten¬ 
tes,  crediderint.  Alia  quoque  nomina  hic  morbus 
accepit;  quae  sunt  Hydrops  Matella? ,  Proflu - 
vium  urinae ,  Dipsacon ,  Morbus  sitibundus 
&c. :  de  quorum  origine  silere,  quam  inutiliter 
sermonem  producere,  malo.  Hisce  autem  nomi¬ 
nibus  illud  objicio;  quod  eorum  auctores  copiae 
minae  ingenti  soli,  dotibus  ejusdem,  aliisque  notis 
quibusdam  praetermissis,  institisse  videntur :  usu 
enim  didicimus,  morbum,  de  quo  agimus,  inter¬ 
dum  gravissimum  saeviisse,  demumque  enecuisse, 
urina  non  aequo  copiosiori ;  at  reliquis  signorum 
quaesitissimis  et  clarissimis. 

Nonnulli  nomini  huic  malo  eas  voces  "  Morbus 
Anglicus”  indiderunt ;  Britannos  eidem  prae  aliis 


*  Giiidlestons  a Historical  Sketch  of  Diabetes.1' 

gentibus  opportunos  esse  professi :  recte  an  secus 
de  hac  re  senserint,  anceps  haereo.  Quomodo- 
cunque  tamen  se  habeat,  nostrates  certe  plus  ope¬ 
rae  quam  alienos,  ad  Diabetis  melliti  naturam, 
causas  et  curationem  indagandas  et  patefaciendas, 
collocasse,  haud  dubitari  potest. 

Ex  omnibus  recentioribus,  qui  animum  huc 
appulerint,  nullus  omnino  Hollo  antecellit: 
qui  luce  equidem  nova  Diabetem  illustravit ;  uri¬ 
nae  dotes  mutatas  pluris,  quam  ingentem  copiam, 
habendas  edocuit;  novumque  excogitavit  reme¬ 
dium,  malis  saltem  leniendis  habile ;  quanquam 
honore  pristino  non  idem  dignemur. — Haecce 
praefatus,  ad  ipsum  argumentum  transibo. 

QIEEDAM  DE  DIABETE  ORDINANDO  ET 

DEFINIENDO. 

Cullenus  Diabetem  classi  Neuroses,  ordi- 
nique  Spasmi  subjecit,  et  ita  definivit,  “  Urinae 
“  plerumque  praeternaturalis,  copia  immodica,  prp- 
“  fusio  chronica  *  ”  Hic  medicus  praeclarus  ita 


*  Synopsis  Nosologiae  Methodicae,  Gen.  60. 

eum  ordinavit ;  quod  urinam  copiosiorem  arteriis 
secretricibus  incitatis  tribuit.  Duas  adjecit  spe¬ 
cies ;  scilicet.  Diabetem  Mellitum ,  et  Insipidum: 
quorum  illi  urina  mei  aqua  dissolutum  refert; 
huic  vero,  pallida  et  saporis  expers,  excernitur. 
Cum  vero  patet  hunc  morbum,  Culleno  flo¬ 
rente  quam  tempore  hodierno,  multo  minus  fu¬ 
isse  perspectum,  missa  definitione  jam  proposita, 
hancce  proferre  malui :  “  Urinae  dulcis  copia  in- 
<c  gens ;  alia  omnia  ex  secernendis  et  excernendis 
suppressa ;  bulimia ;  macies ;  demum  febris  heo- 
*  tica.” 

Haec  definitio  Diabetem  mellitum  solum  am- 

* 

plectitur:  Curry  enim  aliisque  assentior,  qui 
Diabetem  duplicis  esse  generis  negant :  urinam 
nempe  iisdem  aegris  modo  insipidam,  alias  dulcem 
esse,  opinati :  quod  ipsum  Rollo  se  observasse 
tradidit ;  cuidam  nimirum  aegro  urinam  hora  diei 
septima  pallidam  et  saporis  egenam,  aliquanto 
postea,  naturalem ;  bihorio  inde  exacto,  dulcem, 
vesperi  iterum  naturalem  effluxisse,  profitetur* 


*  Rollo  £S  on  Diabetes,’’’  2d  edit.  p.  %75. 

Ne  igitur  multa,  judicare  licet  Diabetem  unius 
esse  generis :  urinam  insipidam  copiosiorem,  modo 
Diahetis  melliti  signum  esse,  brevi  abiturum, 
modo  Hysterice  morbisque  huic  similibus  acce¬ 
dere;  at  nunquam  Diabetem  insipidum  idiopa¬ 
thicum  aggredi. 

Si  morbi  recte  definiuntur,  signis  eorum  per¬ 
petuis  et  propriis  enarratis,  adventitiismissis.  De¬ 
finitio  Culleniana  manca  est  habenda ;  quippe 
quae  tribus  notis  perquam  memorabilibus  caret ; 
nempe,  siti,  cute  arida,  et  cibi  cupiditate  ab¬ 
normi  :  quas  omnes  subesse  definitio  altera  supra 
relata  significat. 

Franciscus  Home  *  sic  definivit,  “  Urina 
“  aucta  et  subdulcis,  sitis  perpetua,  cutis  arida, 
u  et  plerumque  squamosa.”  Neque  maculis  haec 
vacat  definitio. 

Denique,  RoLLOf,  vir  qui  summa  acie  hoc 
malum  indagavit,  hancce  edidit  definitionem: 
“  Desiderium  cibi  inexplebile,  sitis  perpetua ; 
“  urina  aucta  et  subdulcis,  pulsus  frequens,  calor 


*  Homes  “  Clinical  Experimenta.” 
f  Rollo  u  on  Diabetes.” 

“  parum  auctus,  cutis  arida,  cum  marcore.”  Hic 
quoque  de  febre  hectica;  quae  Diabeti  jam  ili 
fatum  abituro  nunquam  deest,  prorsus  siletur, 

DE  SIGNIS. 

Diabetes  mellitus  longe  saepius  tardo  tentoque 
passu  obrepit ;  eo  sane  ut  plures  menses  aegrum 
ipsum  atque  medicum  prorsus  lateat.  Alios  pro* 
fecto  pede  citiori  invadit,  jam  iniens  signis  evi¬ 
dentibus  denuntiandus. 

Inter  notas  omnium  primas  habenda  sunt  vires 
insigniter  lapsae,  mens  et  genus  nervosum  hebe¬ 
tiora,  et  somnus  multum  turbatus.  Ipse  tamen 
aegrotus  sitim  inexplebilem,  prae  aliis  signis,  initio 
notat  et  queritur:  paulo  postea  urina  copiosior 
excerni  coepit :  quod  tamen  aeger  parvi  facit,  mo¬ 
lique  potus  ingenti  ingurgitatae  tribuit.  Indies 
urinae  copia  increscere  pergit,  demum  hominem 
territura :  qui  cibi  fit  multo  appetentior  et  eda- 
cior,  quam  fert  natura :  nec  esuries  eodem  ingesto 
satiari  potest.  Perpauci  equidem  cibos  fastidiunt. 
Humoribus  oris  mutatis,  gustandi  facultas  vitia- 

tur,  quod  Home  *  noster  luculenter  notavit :  se 
enim  gulosum  quendam  novisse  refert,  qui  Dia¬ 
bete  implicatus  gratissimi  cibi  saporem  percipere 
nequibat.  Os  et  fauces  arent,  eorum  succo  par¬ 
ciori,  et  praeter  consuetudinem  glutinoso :  saliva 
fit  viscida,  modo  subdulcis,  modo  subacida.  Lin¬ 
guae  pars  media  albescit,  margines  laete  rubent. 
Gingivae  spongiosae  saturo  rubore  florent,  tument, 
modoque  exulcerantur.  Dentes  soluti  alveolis 
parum  firmi  insident,  insolito  candore  nitent; 
et  sensus  ingratus  ad  eos  refertur,  isti  similis, 
quem  naturae  acidae  iisdem  illatae  movent.  Ar¬ 
doris  quoque  sensus  circa  ventriculi  os  superius 
torquet ;  qui  ventrem  universum  aliquando  per¬ 
meat  :  inflatio  ventriculi  simul  molestiam  gravem 
facessit.  Lumbi  vehementer  dolent,  maximeque 
aegro  ambulanti,  equitanti,  aliove  modo  se  exer¬ 
cente.  Dolor  hebes,  vel  gravitatis  sensus  in  renes 
incumbit.  Alvus  tardissima  et  pertinax  vix,  nisi 
medicamentis  solicitata  descendit ;  excernitur  vero 
durum,  albidum  aut  subviride,  foetoris  soliti  ex- 


*  “  Clinical  Lectures.” 

pers.  Perraro  sane  alvus  Diabeticis  fluit :  quod 
tamen  duobus  vel  tribus  contingere  novi.  Cutis 
perquam  inarescit ;  subinde  etiam  prae  se  squamas 
fert :  eundem  sensum  contrectanti  manui,  quem 
uter  aridus  aere  plenus,  allatura.  Nervi  summae 
cuti  subjecti  valde  hebetari  videntur;  ipsi  enim 
pili  citra  dolorem  divelli  possunt.  Neque  tamen 
perpetuum  est,  ut  cutis  siccescat :  imo  vero  non- 
nunquam  mollis  est  et  humet,  eundem  fere  odo¬ 
rem,  quem  acetum,  naribus  praebitura.  Corpus 
vix  praeter  naturam  incalescit ;  die  autem  adves- 
perascente,  manus  et  pedes  exardere  solent.  An¬ 
helitus,  testante  It  ollo,  foetet,  et  fere  subacidus 
est.  Quod  ad  cordis  et  arteriarum  motum,  aliis 
aegris  alius  esse  notatur,  prout  varient  corporis 
proprietates,  aetas  et  quae  sunt  hujusmodi :  pleris- 
que  Diabeticorum ,  arteriae  octogies  vel  etiam 
nonagies,  quibusdam  equidem  non  minus  centies 
et  vicies,  quaque  LXma  horae  parte,  micuerunt. 

Morbo  demum  inveterascente,  animi  et  corpo¬ 
ris  vires  admodum  dilabuntur ;  motus,  vel  levis¬ 
simi,  aegrum  taedet ;  membra  omnia  emacrescunt. 
Urina  redditur  multo  crebrior,  copiosior,  et  dul¬ 
cior:  imo  vero  aliquando  librae  L  vel  lxx  intra 

horas  xxiv  excernuntur ;  ita  ut  urina  cibum  po¬ 
tumque  ingesta  mole  pondereve  aequet,  et  inter¬ 
dum  exsuperet.  Modo  ardor  et  dolor  urinae 
fluxum  comitantur,  exulcerato  meatus  ejus  ostio ; 
et  phymosi  simul  urgente:  mulieribus  idem 
meatus  insigniter  prurit.  Gignendi  instrumenta 
languescunt;  coeundi  desiderium  pene  deletur: 
nec  penis,  si  Cleghorn  fidendum,  intendi  posse 
videtur.* 

Secernenda  omnia  et  excernenda  vitiosa  et  mu¬ 
tata  secernuntur  et  excernuntur ;  et  potissimum 
succus  ventriculi  concoctor,  atque  pancreaticus 
liquor:  modo  enim  cibus  jam  diu  in  ventriculo 
commoratus,  vomitu  arte  vel  sua  sponte  illato, 
crudus,  id  est,  vix  aut  ne  vix  quidem  mutatus, 
respuitur.  Idem  praefecto  illi  militari  Mere - 
dith,  Rollo  contigisse  memorat. 

iEger  noctu  vigilat ;  vel,  si  dormiat,  quies  som¬ 
niis  terrificis  perturbatur :  vultus  demissus  animi 
et  corporis  vires  lapsas  arguit :  meus  equidem  ita 
ut  melancholia  implicatis  se  habere  solet.  Ver- 


*  Rollo  “  on  Diabetes,”  p,  168, 

tigo  et  dolor  capitis  vexant ;  auditus  hebetatur ; 
oculi  cavi  sidunt,  et  caligant:  vel  imago  cujusvis 
rei  duplex  hominem  ludit.  Non  raro,  malis  jam 
ad  finem  properantibus,  cataracta  ipsa,  vel  amau¬ 
rosis,  accedit. 

Morbo  ingravescente,  arteriae  micant  exiliter, 
creberrime,  et  modo  inaequaliter :  spiritus  lan¬ 
guide,  crebro  et  difficulter  trahitur  et  emittitur ; 
maximeque,  motu  perturbatur.  Cutis  hic  illic 
ulceribus  erumpentibus  foedatur :  dira  febris  hec- 
tica  infelicem  sudoribus  et  alvi  fluxu  macerat: 
aqua  intercute  extrema  intumescunt:  morsque 
tabefactum  serius  ocyus  absumit. 

Paulo  ante  mortem,  cibus  et  potus  omnino  ap¬ 
peti  desinunt:  urinae  copia  naturae  fere  conve¬ 
niens  renascitur  :  crebro,  guttatim,  nec  citra  dolo¬ 
rem  redditur,  moliminibus  continenter  ad  eum 
finem  editis. 

Quosdam  mox!  perituros  phthisis  pulmonalis 
ipsa  invasit ;  alios  hydrops  tumefecit. 

Alios  citius  alios  serius  Diabetes  enecare  so¬ 
let:  nonnullos,  paucis  hebdomadis  exactis,  ab¬ 
sumpsit  :  quosdam  annos  complures  vexavit. 

QUAEDAM  DE  URINAE  ET  SANGUINIS  APUD 
DIABETICOS  PROPRIETATIBUS. 

Urina  Diabete  implicatis,  quod  ad  molem  et 
indolem,  abnormis  est.  Longe  saepius  cibum  et 
potum  ingesta  mole  exsuperat:  certeve,  excreta 
omnia  ingestis  copiosiora  sunt.  Quod  ad  dotes, 
urina,  quam  prosequor,  colorem  sibi  praefert  stra¬ 
mineum,  vel  subflavum,  modo  subviridem:  vix 
unquam  crassa  est,  et  jam  emissa  pellucere  solet. 
Haud  raro  equidem  nubeculam  pertenuem  quasi 
innatantem  exhibet ;  et  subinde  pellicula  oleosa 
obtegitur:  violam  redolere  fertur.  Sapore  sub¬ 
dulci,  simulque  ingrato  os  degustata  offendit.  Si 
tarde  et  lente  calefacta  in  sublime  feratur,  super- 
est  natura  concreta  fusca,  tenax,  subdulcis :  nimi¬ 
rum  saccharum ,  haud  sane  sincerum ;  at  alienis 
mistis  inquinatum.  Hujus  copia  aliis  Diabeticis 
alia  est ;  eidemque  alias  alia.  Modo  pars  octava, 
frequentius  autem,  non  nisi  duodecima  urinae  red¬ 
ditae  ex  hocce  saccharo  conficitur.  Quod  ad  pon¬ 
dus  specificum,  urina  sanorum  propria  tantum 

Diabeticce  distat,  quantum  isti  numeri  mxv  et 
ml,  vel  mxx  et  ml  :  integra  enim  valetudine, 
modo  numerus  mxv,  modo  mxx  pondus  specifi¬ 
cum  insignit.  Diabeticum  quendam  novi,  in  Va¬ 
letudinario  llegio  Edinensi  cubantem,  cui  urina 
tanto  gravior  fiebat,  ut  idem  numero  mlvii  no¬ 
taretur.  Quinetiam,  urinas  est  Diabeticce  parum 
aut  nihil  habere  urece,  phospkatum,  acidiqne 
phospliorici :  albumine  autem  redundare. 

Quum  igitur  saccharum ,  natura  nitrogenii 
expers,  urinae  subest,  urea  contra,  hujusce  prin¬ 
cipii  dives,  pene  deest;  non  admirandum  est, 
hunc  humorem,  secus  atque  homine  sano,  conser- 
vatum  non  putrescere ;  at  fermentescere ;  et  ex¬ 
inde  fieri  prius  liquorem,  vini  instar,  ebrietati 

movendae  idoneum,  dein  acidulum,  id  est  acido 

* 

aceiico  imbutum.  Notatu  dignum  est,  saccha¬ 
rum,  alcohol,  et  acidum  aceticum  ex  iisdem 
principiis  constare;  nempe,  carbonio ,  hydro - 
genio ,  et  oxy genio:  ideoque  motum  principio¬ 
rum  intestinum  facile  mutationem  jam  dictam 
moliri. 

i.  . 

Neque  sanguis  non  multum  vitiari  videtur, 
certevc.  alius  esse,  atque  in  valetudine  secunda. 

Vena  incisa,  missus  tardius  et  aegrius  concrescit, 
coagulumque  mollius  exhibet,  quam  sani  pro¬ 
prius.  Serum  opacum  et  quasi  lacteum  prodit ; 
gravius  simul  quam  ex  consuetudine :  refert  enim 
Marcet,*  cuidam  Diabete  vexato  ejus  pondus 
specificum  numero,  1035.4  designatum  esse. 
Saccharum  eidem  subesse  denegamus,  Rollo, 
Cruickshank,  aliisque  acerrimis  scrutatoribus 
confisi :  quos  omnino  latuit.  Dobson  f ,  igitur, 
qui  unicus  sanguinem  hoc  principio  imbui  con¬ 
tendit,  errasse,  judicare  licet.  Illi  sane  medici, 
siquidem,  acido  nitrico  sanguini  Diabetico  ad¬ 
jecto,  acidum  oxalicum  nascitur,  saccharum  in- 
esse  conjiciunt ;  quos  tamen  opinio  fefellit  inanis ; 
acidum  enim  oocalicum  e  sanguine  hominis  in¬ 
tegri  eadem  ratione  elici  potest.  Hope  et  Wol- 

# 

laston,  +  viri  chemiae  peritissimi,  summaque 
fide  dignandi,  iis  assentiuntur,  qui  saccharum 


*  u  Medico-Chirurgical  Transactions,”  vol.  ii.  p. 

384. 

t  w  Medical  Observations  and  Inquiries,”  vol.  v.  p. 
304. 

{  “  Philosophical  Magazine,7'  vol,  xxxvi.  p.  69» 

adesse  non  credunt.  Huic  rei  potissimum  institi ; 
eo  quod  indicare  videtur  saccharum ,  qua  urina 
imbuitur  ab  actione  arteriarum  renum  secretrice 
gigni ;  nec  antea  quam  humores  circumeuntes  isti 
actioni  subjiciantur,  existere.  Huc  accedit,  san¬ 
guinem  hoc  morbo  laborantibus  diu,  imo  vero 
dies  xvi,  (uti  a  Rollo  accepimus),  conservatum 
non  putrescere :  scire  autem  licet,  sanguine,  vale¬ 
tudine  secunda,  celeriter  putredinem  ruere. 

Hisce  omnibus  in  animo  habitis,  statuere  opor¬ 
tet,  sanguinem,  haud  secus  atque  urinam,  nitro - 
genii  sequo  pauperiorem  esse.  Fibrina  hoc  prin¬ 
cipio,  abundat :  et  eam  parciorem  quam  fert  na¬ 
tura,  sanguini  Diabetico  contingere  eo  suspicor, 
quod  vix  et  tarde  hic  humor  concrescit.  Deni¬ 
que,  uti  jibrince  minus  quam  secunda  valetudine, 
sic  quoque  chylum  sanguinem  inesse  conjicimus, 
sero  lacteo  perspecto.  Qua  de  re  paulo  infra  fu¬ 
sius  disserendum. 

Q\JM  PATEFACTIS  CADAVERIBUS 
INTROSPICIANTUR. 


Nihil  magis  contulit  operae  ad  morborum  sedes 
causasque  continentes  illustrandas,  quam  intro¬ 
specta  absumptorum  cadavera.  Diabetes  vero 
parum  bine  lucis  accepit :  quae  enim  vitia  oculis 
obveniunt,  alia  sunt  aliis :  sic  ut  dubitare  liceat, 
quae  morbum  propositum  genuerint,  quae  ab  eo¬ 
dem  provenerint ;  quae  demum  aliunde  orta  sunt. 

Plerisque  Diabeticorum ,  renes  amplificati  re- 
periuntur,  flaccidi,  fabricaeque  mollioris  quam  fert 
natura:  aliis  induruere,  simul  grandiores:  qui¬ 
busdam  flaccent  et  extenuantur.  Interdum,  al¬ 
tero  integro,  alter  vitiosus  esse  conspicitur.  Modo 
arteriae  venaeque  renum  praeter  consuetudinem 
sanguine  turgent ;  perinde  quasi  ceram  coloratam, 
qua  anatomici  vasa  implere  solent,  accepissent ; 
aut  inflammatio  antecessisset.  Subinde  papillce 
pure  scatuere.  Ureteres  aliquando  eodem  hu¬ 
more  referti  intumuere.  Vesica  urinae  nonnun- 
quam  crassior  et  durior  extitit,  modo  simul  coarc- 

tata,  modo  ampliata.  Glandes  conglobatae  omnes, 
lacteae  et  lymphaticae  persaepe  aequo  sunt  grandi¬ 
ores  et  duriores.  Arteriae  porro  et  venae  mesen¬ 
tericae  cruore  praeter  modum  refertae  conspici 
solent.  Jecur,  multo  saepissime,  sanum  nihil  in¬ 
soliti  sibi  praefert :  neque  Me  ad  audiendus,  hoc 
viscus  Diabetis  sedem  professus.  Si  quando  igi¬ 
tur  vitiosum  prodeat,  alius  ejus  mali  fons  quae¬ 
rendus.  Monro  Tertius  notavit,  partem  arcus 
ventriculi  majoris  pyloro  proximam  saepe  ultra 
debitum  erubuisse ;  nec  alicubi  ruborem  insolitum 
prorsus  ei  defuisse ;  membranam  porro  intimam 
rugas  plures  et  ampliores  quam  corpore  sano,  ex¬ 
hibuisse.  Ubique  corporis,  adeps  resorptus  pene 
evanuisse  videtur :  qui  vero  superest,  flavet,  gela - 
tinae  haud  absimilis.  Bardsley *  *  meminit  om¬ 
nibus  Diabeticis ,  quos  ipsi  curare  contigit,  pul¬ 
mones  vitia  phi his  eos  pulmonalis  propria  subi- 
isse  ;  nimirum  tuberculis  obsessos,  vel  exulceratos. 
Duncan  f  Secundus  memoravit,  cuidam  Dia - 


*  Bardsley^  “  Medical  Reports.” 

*f*  Duncatm^s  44  Clinica!  Reports,”  p.  137 


C 


18 


DISPUTATIO  MEDICA 


betico  nervum  sympatheticum  magnum  utrinque 
a  foramine  ubi  septum  transversum  permeat,  us¬ 
que  ad  pelvim  eo  tumuisse,  ut  triplo  vel  quadru¬ 
plo  crassior  fuerit,  quam  valetudine  integra :  ei¬ 
dem  quoque  splanchnicum  nervum  utrinque,  fere 
ab  origine  ad  crura  septi  transversi ,  grandiorem 
fuisse. 


DE  SIGNORUM  RATIONE. 

Hucusque  absoluta  re  proposita,  proximum  est 
ut  signorum  rationem  inquiram ;  perdifficilem 
sane  et  obscuram ;  siquidem  causa  continens  ad¬ 
huc  tenebris  velatur.  Praetermissis  notis  leviori¬ 
bus,  non  nisi  quibusdam  graviorum  insistam.  Ex 
his  autem  inquisitu  dignissima  est  copia  urinae 
immanis  ;  potiusve,  inquirere  oportet,  cur  excreta 
omnia  cibum  potum  que  ingesta  mole  exsuperent. 
Non  equidem  latitat  urinae  copiosissimae  ratio : 
sanguis  nimirum  solito  uberior  ad  renes  defertur, 
justoque  parcior  aliorsum  tendit.  Eodem  quoque 
spectat  sitis  quaesitissima,  quae  hominem  ad  con¬ 
tinenter  bibendum  impellit.  Quum  vero  moles 

urinae  non  raro  multo  est  major  quam  omnium 
ingestorum,  aliam  causam  quaerendam  esse  con¬ 
stat.  Hunc  nodum  quidam  ita  expedire  nixi 
sunt :  contendunt  vasa  lymphatica  summae  cuti 
et  membranae  mucosce  animae  canalium  inspersa 
humorem  aere  circumfluo  mistum  absorbere ;  qui 
cito  renes  adit,  siquidem  sanguis  huc  incita¬ 
tissimo  cursu  fertur :  quinetiam  adipem  aliasque 
partes  solidas  corporis  resorpta  eodem  operam 
collocare.  Non  in  animo  est  hic  loci  fusius  an¬ 
quirere,  necne  summa  cutis  unquam  res  alienas 
sorbere  possit :  quam  sane  quaestionem  agitare 
argumentum  non  desiderat.  Humorem  vero  a 
cute  absorptum  non  esse  causam  urinae  Diabeticis 

9 

copiosissimae,  hinc,  ni  fallor,  apparet :  quod,  sum¬ 
mum  corpus  oleo  oblitum  urinae  copiam  non  mi¬ 
nuit  ;  tepidarium  adbibitum  eandem  non  auget : 
quod  denique  vestitum  ipsum  isti  cutis  officio, 
etiamsi  eo  fungeretur,  obstare  oportet. 

Rutherford  *'  opinabatur,  aquam  intra  vesi¬ 
culas  pulmonis  spiritales  confectam  ad  renesque 


*  Vide  Blacks  “Climcal  and  Pathologica!  Reporls.” 

delatam,  hanc  notam  singularem,  aliis  sane  causis 
adjectis,  genuisse. 

Cutis  inarescit,  eo  quod  humores  circumeuntes 
sequo  largius  ad  renes  vehuntur ;  ideoque  caeteris 
partibus  quodammodo  deficiunt.  Res  est  profecto 
satis  nota,  halitum  cutis  tanto  esse  minorem, 
quanto  plus  renes  excernant ;  contra,  homine  in¬ 
sudante,  urinam  parcam  fieri.  Hinc  cursu  mul¬ 
tum  exercitatis,  cutis  sudore  diffluit,  urina  rufa 
et  parcissima  redditur :  hinc  idem  aestate  fere 
omnibus  contingit;  hyeme  vero,  cutis  sicca  pa¬ 
rum  exhalat,  urina  profluit  multa  et  diluta.  Qui¬ 
dam  existimant  cutem  arentem  non  signum  et 
effectum  JDiabetis ,  at  inter  ejus  causas  excitantes, 
habendam  esse :  quos  hallucinatos  esse  docet  su¬ 
dor  hoc  morbo  tortis  interdum  profusus,  malis 
nihilo  exinde  levioribus  futuris.  Sitis  non  sati¬ 
andae  ratio  facile  patet :  nimirum,  glandes  salivae 
secernendae  dictae  minus  ejusdem  aequo  parant, 
faucesque  arent,  eandem  ob  causam,  quae  efficit, 
ut  cutis  halitus  desit.  Nec  veri  est  absimile  hu¬ 
mores  oris  vitiosos  aliquid  huc  operae  conferre. 
Siquidem  cutis  modo  acetum  quasi  olet,  suspicari 
licet,  halitum  ejus  isto  acido  inquinari:  quum 

enim  sanguis,  omnium,  quae  secernuntur  et  ex¬ 
cernuntur,  genitor,  plane  Diabeticis  vitiatur; 
omnia  excreta  mutentur,  necesse  est. 

Quare  hoc  morbo  vexati  justo  sint  cibi  edaci- 
ores,  paulo  difficilius  est  dictu.  Quibuscunque 
enim  aliis  morbis  contingunt  cutis  arida,  alvus 
pigra,  et  sitis  non  restinguenda,  iidem  quoque 
cibi  fastidio  notari  solent :  id  est,  succus  ventri¬ 
culi  concoctor  simul  supprimitur.  Conjicio,  hunc 
succum  acriorem  Diabeticis  quam  fert  natura, 
causam  esse  signi  propositi. 


DE  CAUSIS  ABDITIS. 

Omnes  non  pariter  opportunos  esse,  quos  Dia - 
betis  adoriatur,  hinc  docemur ;  quod  causae  ejus¬ 
dem  excitandi  potentes  saepenumero  admoventur, 
ipso  non  secuturo.  Habitum  corporis  proprium 
ei  favere  usus  jamdudum  demonstravit :  hic  por¬ 
ro  temperamento  sanguineo  indolesque  strumosa 
contineri  videtur.  Inducor,  qui  ita  sentiam,  mul¬ 
tis  Diabetis  propriis  in  animo  habitis.  Phthisis 
pulmonalis  scilicet  frequenter  ei  accedit :  glandes 


DISPUTATIO  MEDICA 


£2 

mesentericce  et  lymphaticae,  cadavere  Diabetici 
secto,  ita  ut  scrophula  praegressa,  se  habere  con¬ 
spiciuntur  :  nec  raro  hic  morbus  jure  quasi  haere- 
ditario  a  majoribus  ad  natos  transferri  videtur. 
Rollo  hoc  saepe  evenisse  novit,  ipse  semel. 
Gentes  septentrionales  prae  iis  quae  terras  ardente 
sole  tostas  ei  patescunt;  forsitan,  quod  iisdem 
natura  corporis  habitum  scrophulce  et  phthisi 
subeundis  idoneum  dederit.  Jam  ad  senium  ver¬ 
gentes  et  luxu  ebrietateve  fracti  prae  validis  et 
juventa  florentibus  in  Diabetem  incidunt :  pau¬ 
peres  quoque  frugibus,  istisque  parcis,  vesci  et 
labore  fatigari  soliti,  admodum  sunt  proclives. 
Denique,  quicquid  vires  conterit,  veluti  animi  et 
corporis  nisus  vehementes,  motus  animi  sedantes, 
coelum  humidum  aut  varium :  exinanitiones  im¬ 
modicae,  concubitus  nimius,  homines  ad  hunc 
morbum  propensiores  reddit. 

DE  CAUSIS  EXCITANTIBUS. 

Causae  excitantes  magna  ex  parte  adhuc  lati¬ 
tant.  Haud  raro,  nulla  causa  evidente  praegressa. 
Diabetes  accessit :  singulaeque  causarum,  quas 
auctores  eum  inferre  dixerunt,  saepenumero,  eo¬ 
dem  non  illato,  admoventur ;  quo  fit  ut  ancipites, 
quae  aut  quales  sint,  dubitemus. 

Huc  vero  referri  solent,  omnia,  quae  renes  for¬ 
titer  moveant  aut  irritent ;  veluti,  praeparata  ex 

meloe  vesicatorio ,  oleum  juniperi  communis ,  &c.; 

* 

frigus  corpori  jam  sudanti  allatum ;  medicamina, 
quae  alvum  acriter  solicitant:  quinetiam,  potus 
tepidi  et  fructus  aciduli  largius  ingurgitati. 
Quinetiam,  lac  acidum,  et  victus  e  farre  confec¬ 
tus  saepe  hunc  morbum  excitasse  feruntur :  qui¬ 
bus  potissimum  Scoti  vesci  soliti  exinde  frequen¬ 
tius  quam  Angli  in  eum  incidunt.  Quicquid 
genus  nervosum  vehementer  commovere  aut  per¬ 
turbare  possit,  quosdam,  praesertim  irritabiliores, 
Diabete  implicare  valet.  Complures  frigori  ob¬ 
jecti  et  defatigati  protinus  aegrotarunt.  Praeter 

haec,  morbi  acuti  praegressi,  uti  febres  et  inflam¬ 
mationes,  cutis  ex  rubeola ,  scarlatina ,  erysipe¬ 
late ,  &c.  deflorescens,  exinanitiones  suppressae, 
inter  causas  habitae  sunt :  quas  tamen  cievisse 
ipse  nondum  usu  didici.  Sydenham  *  meminit 
persaepe  Diabetem  febres  intermittentes  exce¬ 
pisse  ;  praesertim,  si  venas  vacuefacere  opus  fuerit. 


DE  DIAGNOSI. 

\  • 

Hic  morbus  notis  sui  similibus  admodumque 
singularibus  denunciatus,  vix  alium  quemvis  eo 
simulat,  ut  rei  medicae  perito  errare  liceat. 
Quamvis  enim  aliis  generibus  valetudinis  adver¬ 
sae  contingunt  urina  uberior  quam  fert  natura, 
marcor  et  demum  febris  hectica ;  perspectis  tamen 
aliis  signis,  dulci  urinae  sapore,  cute  arente  et  ha¬ 
litum  acidulum  spirante,  fame  assidua,  &c.  dubi¬ 
tare  nemo  fere  medicorum  poterit. 


Works  translate d  by  Swan,  p.  313. 

DE  PROGNOSI. 

Lugendum  est  omnes  fere  medicos  qui  de  hoc 
morbo  scripserint,  eum  nulli  fere  arti  medicabi¬ 
lem,  jureque,  ut  opinor,  confiteri.  Si  equidem 
ars  medicinalis  tempestive  obnititur,  necdum  alii 
morbi  cum  hoc  sociantur ;  spes  non  prorsus  abji¬ 
cienda  erit.  Quod  si  mala  jam  diutius  traxerint, 
si  valetudinem  fregerint ;  nec  aeger  se  medico 
duci  committere  velit :  vix  exitum  felicem  ex- 
pectare  licebit.  Si  aeger  adhuc  juventa  floreat,  si 
prius  integra  usus  sit  valetudine,  neque  se  luxu, 
gula  ebrietateve  contriverit;  salutem  recidivam 
interdum  augurari  possumus.  Is  in  bona  spe  est, 
certeve  minus  periclitatur,  cui  sitis  et  esuries  in¬ 
gens  mitescunt ;  urinaque  parcior  esse  et  naturae 
convenientior,  coepit ;  cui  cutis  mollior  humere 
incipit ;  alvusque  minus  pigra  descendit ;  cui  de¬ 
mum  animi  et  corporis  robur  reviviscit.  In  prae- 
cipiti  contra  versatur,  cui  propria  signa  Diahetis 
increscunt ;  corpusque  lenta  tabe  extenuatur,  su- 

pervenientibus  phthisi  pulmonali ,  diroque  hy¬ 
drope^ 

DE  CAUSA  CONTINENTE. 

Non  in  animo  est  omnia  quae  auctores  de  causa 
continente  Diabetis  senserint  proponere :  at  po¬ 
tius,  iis  perspectis,  quae  vera  viderentur,  am¬ 
plecti  ;  et  exinde  causam  continentem,  probabilem 
saltem,  etsi  non  clarissimis  rationibus  nitatur, 

i 

edere. 

Hanc  igitur  multiplicem  esse  opinor :  scilicet, 
actionem  ventriculi  renumque  abnormem  et  auc¬ 
tam  :  istam  que  actionem,  qua  chylus  in  sangui¬ 
nem  verti  solet,  vitiosam  et  imminutam.  De  hac 
causa  continente  sequitur  ut  pauca  disputem. 

Moles  ingens  urinae  renum,  famesque  assidua 
ventriculi  actionem  concitari  et  abnormem  esse 
testantur ;  nec  veri  est  absimile,  in  animo  habita 
esurie  immani,  chylum  citius  et  copiosius,  quam 
fert  natura,  progigni.  Quae  vero  de  sanguine 
jam  memoravimus,  docere  videntur,  chylum  non 
intra  pulmonem  solitam  mutationem  subire :  ni- 

mirum,  non  penitus  in  fibrinam  et  rubras  parti¬ 
culas  verti;  serum  enim  sanguinis  lacteum  esse 
fibrinamque  molliorem  et  imperfectam  protuli¬ 
mus  ;  quod  ad  chylum  parum  vel  non  rite  muta¬ 
tum  referendum  conjicio.  Hic  igitur  sanguis, 
vitiosus  atque  ad  renes  potissimum  delatus,  facit 
ut  corpus  tabescat,  et  ut  saccharum  ab  actione 
secretrice  arteriarum  renalium  fiat.  Uti  enim 
urea  ibidem  e  sanguine  integro  gignitur,  ita 
saccharum  ex  hoc  humore  mutato  secernitur. 
Neque  intellectu  difficilius  est,  quo  pacto  urina 
dulcis  e  sanguine  fibrince  paupere  et  chylo  im¬ 
buto  paretur,  quam  quare  urina  salibus  phospho- 
ricis  et  urea  dives  e  sanguine  sani  hominis  enas¬ 
catur.  Hinc  porro  constat,  cur  cutis  halitus, 
liquor  ventriculi,  aliique  succorum  Diabeticis  vi¬ 
tientur  :  quippe,  qui  omnes  e  sanguine  malo  con¬ 
ficiuntur. 

DE  MODO  CURANDI. 

Siquidem  causa  continens  hujus  morbi  pene 
ignoratur,  satis  constat  ejus  curationem  vix  ad 
consilia  perficienda  referri  posse.  Alii  aliis  usi 
sunt  remediis,  prout  quisque  de  Diabetis  natura 
judicaverit.  In  animo  est,  non  nisi  iis  insistere, 

s  , 

quae  hodierni  fide  digni  adhibere  solent;  atque 
ipse  inter  medicinam  faciendam  ministraverim. 
Ex  his  vero  victus  e  carnibus  praepollere  videtur : 
quem  Franciscus  Home  *  omnium  primus 
Diabeticis  adhibuit ;  atque  nuperi  quidam,  prae¬ 
sertim  Rollo,  permagni  fecerunt.  Hi  medici 
et  eorum  aemuli  hoc  malo  plexos  alere  consuerunt 
carne  bovilla  aut  porcina  pinguiori,  tantum  non 
putrescente,  et  ovis ;  simul  denegatis  et  sublatis 
farre  omnigeno,  fructibus  acidulis,  naturis  sac¬ 
charo  imbutis,  vino,  cerevisiis.  Ne  multa,  fruges 
omnino  dari  nolunt;  certeve,  has  quam  parcis- 


*  44  Clinical  Experiments.” 

sime  concedunt ;  nec  nisi  eas,  quae  parum  aut 
nihil  sacchari  habeant ;  qualia  sunt  olera,  nempe 
brassica,  lactuca  sativa ,  &c.  Contendunt,  vel 
pauxillum  panis  iis  aegris  nocuisse,  quibus  olera 
impune  fuerint  ingesta.  Siquidem  victus  propo¬ 
situs  perquam  ingratus  est,  crebro  materiam  ex 
qua  conficitur,  quantum  fieri  possit,  mutare  opor¬ 
tet  ;  quo  minus  aeger  remedio  tam  crudeli  se  com¬ 
mittere  nolit.  Quoscunque  Diabeticos  ita  curavi, 
iis  urinam  exinde  parciorem  et  minus  dulcem 
fieri  notavi.  Neque  vero  iis  assentior,  qui  laude 
insigni  hoc  remedium  prosequuntur :  non  enim 
actionem  vitiosam  sacchari  genitricem  tollit ;  at 
solummodo  principia,  unde  idem  fieri  possit,  sub¬ 
ducit.  Parvi  igitur  habendum  est  auxilium,  quod 
aegro  summam  facessit  molestiam,  nec  simul  ma¬ 
lorum  radicem  tangit.  Fateri  tamen  oportet  vic¬ 
tum  istum,  de  quo  agimus,  ipsa  injucunditate, 
ventriculi  actionem  abnormem  sedare. 

Eundem  in  finem,  Pollo*  sulphuretum  po~ 
tassce ,  vel  hydro-sulphuretum  ammonicc  praece- 


*  Rollo  “  on  Diabetes.'1 

pit:  quae  parce  ingesta  ventriculi  vires  sedare, 
eoque  succum  ejus  concoctorem  minuere,  cre¬ 
didit. 

Watt  *  sanguinem,  vena  brachii  incisa,  utili¬ 
ter  et  tuto  uti  ipsi  videtur,  detraxit.  Quem  alii 
imitati  summo  etiam  fructu  venas  vacuefieri  pro¬ 
fitentur  ;  imo  vero,  hoc  remedium  iis  Diabeticis 
profuisse  contendunt,  quibus  antea  vires  non 
leviter  concidisse  videantur.  Conjicio  hirudines 
circa  renes  impositas  longe  saepius  opitulatum 
iri. 

Novi  digitalem  purpuream  quam  maxime  pro¬ 
fecisse,  ministrante  medico  spectato  Macartney 
aegris  in  Valetudinario  Liverpooliensi  cubanti¬ 
bus:  qua  re  et  actione  sedatrice  hujus  plantae 
perspectis,  vanam  eos  opinionem  ludere  existimo, 
qui  eandem  urina  movenda  hydropicis  auxiliari 
perhibent.  Multo  frequentius,  medicus  jam  dic¬ 
tus  opium  ei  adjicere  solebat:  urinam  inde  de¬ 
crescere,  et  sacchari  pauperiorem  fieri  observa¬ 
bam. 


*  Watt  u  on  Diabetes.1' 

Opio  complures  fisi  sunt:  quod  Warren* 
multis  succurrisse  tradidit.  Quidam  mihi  ami¬ 
cissimus  nuper  retulit,  se  multos  Diabeticos  cog¬ 
novisse,  quibus  opio  unico  concesso,  urina  minus 
dulcis  et  parcior  excerni  coepit.  Semel  opium 
Jano  junctum  adhiberi  vidi ;  nimirum,  pulverem 
kino  compositum  ph.  L. :  urinae  sane  copia  de¬ 
crevit  :  aeger  tamen  obiit.  Multis  placuit  pulve¬ 
rem  ipecacuanhae  compositum  dare,  quo,  sudore 
elicito,  urina  minuatur :  huc  optime  accedit  tepi- 
dalium ;  quod  cutem  emollit,  ejus  halitum  movet, 
simulque  sitim  restinguit. 

Astringentia  porro  ingeri  solent;  eo  quod 
multi  sibi  persuaserunt  renes  Diabeticis  admo¬ 
dum  laxari.  Huc  referenda  arbutus  uva  ursi , 
super -sulphas  argillce  et  potassce ,  aqua  calcis , 
kino ,  eoctractum  acaciae  catechu ,  et  haematoxyli , 
acidum  sidphuricum .  Ferriar  f  literis  man¬ 
davit,  corticem  cinchonce  qfficinalis ,  foliis  arbuti 
uvae  ursi9  opio ,  et  aqua  calcis  mistum,  multos 
plurimum  levasse. 


*  46  Transactions  of  London  College  of  Physicians,™ 
vol.  iv. 

■f  <c  Medical  Histories  and  Reflections.'” 

Siquidem  alvus  torpere  solet,  medicamentis 
acrioribus  solicitari  debet :  quae  duplici  ratione 
juvabunt ;  scilicet,  dejectione  molienda  (unde  tol¬ 
litur  summa  molestia),  necnon  humoribus  a  rene 
ad  intestinum  impellendis ;  quo  fit  ut  minus  uri¬ 
nae  secernatur.  Usu  sane  docemur,  dejectionem 
alvi  copiosam  molem  urinae  minuisse.  Macart- 
ney  mecum  communicavit,  cuidam  Diabetico 
alvi  purgantia,  praetermissis  aliis  remediis,  ita 
concessa  ut  quotidie  ter  quaterve  dejectiones  li¬ 
quidae  prodierint,  salutem  intra  paucas  hebdoma¬ 
das  reduxisse :  viresquei  corporis  et  animi  eidem 
aegro  redintegratas  esse.  Satius  est,  me  judice, 
lenioribus  quam  acrioribus  medicamentis  uti ; 
nisi  alvus  pigerrima  vix  cieri  possit.  Plerisque 
igitur  dandi  sales  medii,  veluti  sulphas  magne - 
sioe ,  phosphas  sodce ,  &c. :  necnon,  rhei  palmati 
radix,  oleumque  e  seminibus  ricini  communis. 
Quod  si  opus  sit  valentioribus,  utendum  erit  iis, 
quae  arterias  intestini  crassi  secretrices  incitant ; 
scilicet  gutta  gambogia ,  gummi-resina  convol¬ 
vuli  scammonice ;  et  aliis  istiusmodi. 

Haud  ignoro  multa  alia  remedia  usitata  fuisse  : 
quae  tamen  praeterire  quam  inutiliter  sermonem 

producere  malui. — Opusculo  j  am  finito,  nihil  super- 
esse  videtur,  nisi  illud :  confitendum  esse  nullum 
Diabeticorum  apud  Scotos  hucusque  ad  sanita¬ 
tem  reductum  fuisse :  quod,  uti  a  Culleno  ac¬ 
cepimus,  sic  quoque  hodierni,  usu  eheu !  docti, 
cognoverunt. 


u  My  task  is  done— my  song  hath  ceased= — my  theme 
Has  died  into  an  echo ;  it  is  fit 
The  spell  should  break  of  this  protracted  dream, 
The  torch  shall  be  extinguished  which  hath  lit 
My  midnight  lamp— and  what  is  writ,  is  writ.— » 
Would  it  were  worthier P1 

Bykon,  CJiilde  Harold ,  Canto  iv.  st.  185; 

